CELEX: 32019D2036
Language: fi
Date: 2019-11-25 00:00:00
Title: Neuvoston Päätös (EU) 2019/2036, annettu 25 päivänä marraskuuta 2019, kansainvälisen siviili-ilmailujärjestön neuvostossa Euroopan unionin puolesta otettavasta kannasta kansainvälisen siviili-ilmailun yleissopimuksen liitteen 17 (Security) muutokseen 17

5.12.2019   
               
               
                  FI
               
               
                  Euroopan unionin virallinen lehti
               
               
                  L 314/170
               
            
         NEUVOSTON PÄÄTÖS (EU) 2019/2036,
         annettu 25 päivänä marraskuuta 2019,
         kansainvälisen siviili-ilmailujärjestön neuvostossa Euroopan unionin puolesta otettavasta kannasta kansainvälisen siviili-ilmailun yleissopimuksen liitteen 17 (Security) muutokseen 17
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Kansainvälisen siviili-ilmailun yleissopimus, jäljempänä ’Chicagon yleissopimus’, joka sääntelee kansainvälistä lentoliikennettä, tuli voimaan 4 päivänä huhtikuuta 1947. Sillä perustettiin kansainvälinen siviili-ilmailujärjestö (ICAO).
                  
               
                     (2)
                  
                  
                     Unionin jäsenvaltiot ovat Chicagon yleissopimuksen sopimuspuolia ja ICAOn jäsenvaltioita, kun taas unionilla on tarkkailijan asema tietyissä ICAOn elimissä, myös yleiskokouksessa ja muissa teknisissä elimissä.
                  
               
                     (3)
                  
                  
                     Chicagon yleissopimuksen 54 artiklan l kohdan mukaan ICAOn neuvosto hyväksyy kansainvälisiä standardeja ja suositeltuja menettelytapoja (SARPs).
                  
               
                     (4)
                  
                  
                     ICAO ilmoitti 4 päivänä heinäkuuta 2019 valtioille osoitetulla kirjeellä AS8/2.1–19/48 ICAOn jäsenvaltioille, että Chicagon yleissopimuksen liitteeseen 17 (Security) ehdotettu muutos 17 esitetään ICAOn neuvostolle hyväksyttäväksi sen 18–29 päivänä marraskuuta 2019 pidettävässä 218. istunnossa ja että sitä on määrä alkaa soveltaa heinäkuussa 2020. Liitteen 17 muutokseen 17 sisältyy uusia tai tarkistettuja määräyksiä seuraavista: haavoittuvuusarvioinnit; tietojen jakaminen valtioiden ja sidosryhmien kesken; koulutusohjelmat ja sertifiointijärjestelmät; kulunvalvonta; henkilöstön turvatarkastukset; ja muita toimituksellisia tarkistuksia. Valtioille osoitetulla kirjeellä AS8/2.1–19/48 käynnistettiin liitteen 17 muutosta 17 koskeva ICAOn jäsenvaltioiden kuuleminen, joka päättyi 4 päivänä lokakuuta 2019.
                  
               
                     (5)
                  
                  
                     Liitteen 17 muutoksen 17 valmisteli ilmailun turvaamista käsittelevä ICAOn paneeli, jonka aktiivisina jäseninä on asiantuntijoita kahdeksasta unionin jäsenvaltiosta, ja ne toimitettiin hyväksyttäviksi ICAOn neuvoston 217. istuntoon. ICAOn neuvosto todennäköisesti hyväksyy liitteen 17 muutoksen 17 ICAOn jäsenvaltioiden kuulemisen jälkeen 218. istunnossaan.
                  
               
                     (6)
                  
                  
                     Kun muutettu liite 17 on hyväksytty, se sitoo kaikkia ICAOn jäsenvaltioita, mukaan lukien unionin jäsenvaltiot, Chicagon yleissopimuksen mukaisesti ja sen määrittämissä rajoissa. Jos sopimuspuolet aikovat poiketa kansainvälisestä standardista tai suositelluista menettelytavoista (SARPs), niiden on Chicagon yleissopimuksen 38 artiklan mukaan ilmoitettava siitä ICAOlle eroavaisuuksien ilmoittamista koskevan mekanismin mukaisesti. Sen vuoksi on aiheellista määrittää ICAOn neuvostossa unionin puolesta otettava kanta, joka koskee liitteen 17 muutosta 17.
                  
               
                     (7)
                  
                  
                     Unionin kannan ICAOn neuvostossa olisi perustuttava tämän päätöksen liitteeseen, ja niiden unionin jäsenvaltioiden, jotka ovat jäseniä ICAOn neuvostossa, olisi esitettävä se yhdessä toimien,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kansainvälisen siviili-ilmailujärjestön (ICAO) neuvostossa unionin puolesta otettava kanta Chicagon yleissopimuksen liitteen 17 (Security) muutokseen 17 perustuu tämän päätöksen liitteeseen.
         
         
            2 artikla
            Edellä 1 artiklassa tarkoitetun kannan esittävät yhdessä toimien ne unionin jäsenvaltiot, jotka ovat jäseniä ICAOn neuvostossa.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 25 päivänä marraskuuta 2019.
            
               
                  Neuvoston puolesta
               
               
                  Puheenjohtaja
               
               F. MOGHERINI
            
         
      
      
         
            Kansainvälisen siviili-ilmailujärjestön neuvostossa Euroopan unionin puolesta otettava kanta kansainvälisen siviili-ilmailun yleissopimuksen (Chicagon yleissopimus) liitteen 17 (Security) tarkistamiseen (muutos 17)
            
               Yleiset periaatteet
            
            Kansainvälisen siviili-ilmailujärjestön (ICAO) Chicagon yleissopimuksen liitteen 17 (Security) tarkistamiseen (muutos 17) liittyvän standardien ja suositeltujen menettelytapojen kehittämistä koskevan toiminnan yhteydessä jäsenvaltioiden, jotka toimivat yhdessä unionin etujen mukaisesti, on
            
                        a)
                     
                     
                        toiminnassaan noudatettava unionin tavoitteita ilmailun turvaamisen alalla, erityisesti henkilöiden ja tavaroiden suojaamiseksi Euroopan unionissa, ja ehkäistävä siviili-ilma-aluksiin kohdistuvia laittomia tekoja, jotka vaarantavat siviili-ilmailun turvaamisen;
                     
                  
                        b)
                     
                     
                        soveltamalla ja panemalla täytäntöön yhteisiä sääntöjä, jotka on otettu käyttöön siviili-ilmailun suojaamiseksi laittomilta teoilta, osaltaan kohennettava ilmailun turvaamista maailmanlaajuisesti;
                     
                  
                        c)
                     
                     
                        jatkettava tukeaan ICAOn kehittämistyölle, joka koskee turvavaatimuksia siviili-ilmailun suojaamiseksi laittomilta teoilta, 22 päivänä syyskuuta 2016 annetun Yhdistyneiden kansakuntien turvallisuusneuvoston päätöslauselman 2309 mukaisesti (1).
                     
                  
               Kanta liitteen 17 (Security) tarkistamiseen (muutos 17) Jäsenvaltioiden on, toimien yhdessä unionin etujen mukaisesti, kannatettava liitteeseen 17 ehdotettua muutosta 17.
            
               (1)  Turvallisuusneuvoston 22 päivänä syyskuuta 2016 pitämässään 7775. kokouksessa hyväksymä päätöslauselma 2309 (2016): Terroritekojen kansainväliselle rauhalle ja turvallisuudelle aiheuttamat uhat: Ilmailun turvaaminen